Medvedev hukumatning iste’fosini oddiy voqea deb atadi

Rossiyaning sobiq bosh vaziri Dmitriy Medvedev hukumat iste’fosini oddiy voqea deb atadi, deb yozadi “TASS”.

“Bu butun dunyoda, shu jumladan bizning mamlakatimizda ham kuzatiladigan holat. Balki, bu so‘nggi yillarda tez-tez kuzatilmagan holatdir, lekin oddiy voqea”, — deydi Medvedev ushbu holatga bosiqlik bilan munosabatda bo‘lish kerakligini ta’kidlab.
Ma’lumot uchun, Rossiya hukumati 15-yanvar kuni iste’fo berdi. Putin Medvedevga Xavfsizlik kengashi raisi o‘rinbosari lavozimini egallashni taklif qildi. Oradan bir kun o‘tib 16-yanvar kuni Mixail Mishustin Federal soliq xizmati rahbari Rossiya bosh vaziri etib tayinlandi.